壽廣東提舉韓判院
作者：曾丰
朝代：宋

paragraphs: 君不見天上之老人，夜夜增芒爛如銀。
又不見柱下之老子，年年換骨輕如紙。
辟穀餐霞得長生，老子前生老人星。
我疑公亦星之精，精神雖是肉枯槁。
老子區區似徒老，公生富貴老更好。
初隨鵷鷺班中都，一麾一節今南驅。
爲溟渤中有蓬壺，雅懷信在蓬壺島。
非要瓊芝與瑶草，公元自有長生道。
藤床紙帳二十年，上至泥丸下丹田。
孰非可爲地行仙，十月十日祥雲凍。
賀客休投龜鶴頌，倚吟自伴寒禽哢。